Lmina n Bueemran d tin i d-yezgan deg umekkan i wumi semman Adwan, rrif n wad ǧemea, ɣef tlisa n kraḍ n tɣiwanin, Bouxlifa, Barbaca akked Kendira. Lewsae n umḍiq-a anida xedmen uzzal d win ileḥqqen ɣer 380 ihiktarren, anida sin wamurren imuqrannen d wid yeṭafarren taɣiwant n ibarbaccen. Leqdic di lmina-a d win i yebdan aseggas n 1926 anida i d-yettwakkes deg-s waṭas n igarruǧǧen abḥal zink akked Fusfaṭ, tigawt d tin iḥebssen amecwar deg tlemmast n tegrawala aseggas n 1957.
Kra n tmacinnin d tin nezmar ad nwali s wallen mazaliten-t ar ass-a deg umḍiq-a yettwattun. Gar-asent nettwali iǧegga n usiwed i wumi sawallen « téléphérique « , s yes sawaḍen lɣela ɣer lmarsa n Bgayet iwakken ad t-sufɣen berra i waɣir.
Imḍebrren d wid i d-yesbegnnen deg useggas n 2009 ɣef lebɣi n tukci n tudert i ugarruǧ-a ,ara yettunefken s tedbelt i tkubanit n tama n Buseada, yella-d ucawar ɣef wahil usenfar-a d win yeṭfen kraḍ iseggasen, anida yettunfka usafrar-is i unaɣlaf tarza temsalt. D acu deg useggas n 2012, imi yekfa akk wawal ɣef usenfar, lezzayer n lminat d tin iḥebssen amecwar i tkubanit.ɣas ulama amḍiq yecban wa d win izemren ad yexlaq 700 imeḍqan n lxedma srid, 1400 nniḍen d wid ara ikecmen d tirdassin.
Lɣela yellan deg umekkan-a d tin yettwazuzrren akk di tmurt-nneɣ , s ttawl n usiweḍ yettwaxedmen s wudem ussnan igarzzen gar-asent ad naf kra n lexslat yesea waya.
Teɣzi : 18550 lmitrat
lemgirda n uswir: 730 m
ṭun n tsaetin : 40 ṭun.
Lxiḍ n uzzal : automoteur.
Anecta akk yettnuxdem deg teswiet imi tella fransa di tamurt taqbaylit send timunnent.
Lmina n Bouamrane tezmer ad tuɣal ɣer uxeddim kra wass?
Uzal, d win yellan d aggaruǧ aezizzen di tkubaniyin imi aṭas yeḥricen xedmen yes, lɣela yecban ta mazal-itt tettumḍel ddew n wakal n tɣiwannin n ibarbaccen akked Kendira, yettrajun ar ass-a tuɣalin d usrraḥ n uxeddim deg lmina-ya. D lawan anida iselwayen n tɣiwannin n usun ibarbaccen ad sduklen iɣallen-nsen iwakken ad ldin tiwura n lmina-ya ara d-yuɣallen s lfayda i tdamsa-nsen, ilemẓiyen d imawlan n twaculin ad seun imeḍqan uxeddim ad tettwakkes fell-asen cedda n tudert, ma d imḍebrren n tɣiwannin ad uɣallen sean taxriḍt dayla-nsen ur tteassan tadrimt n lqella id yettunefkan sɣur udabu.
Redouane Habib.
kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn bjn_Latn